b'\n_START_ARTICLE_\nIgranje\n_START_SECTION_\nVsebina\n_START_PARAGRAPH_\nRoman je intimno prepletanje misli glavne junakinje Marinke, ki je izgubila slu\xc5\xbebo in kar naenkrat ima na voljo na pretek \xc4\x8dasa, ki ga zapolni z branjem, brskanjem po arhivih i sestavljanjem dru\xc5\xbeinskega drevesa, a vse to jo pu\xc5\xa1\xc4\x8da prazno. Odlo\xc4\x8di se, da bo poizkusila s slu\xc5\xbebo pri reviji, ki sodi v rumeni tisk. Marinka se v teh vodah ne znajde najbolje, saj ji ni veliko mar za teme, ki jih obravnavajo tovrstne revije. Kmalu ne zmore ve\xc4\x8d, in se za\xc4\x8dne zapirati v svoj svet. Po\xc4\x8dasi se v njeno \xc5\xbeivljenje prikrade shizofrenija. Avtorica v knjigi mojstrsko preplete realnost in blodnje, ki jih prina\xc5\xa1a bolezen.\n_START_SECTION_\nOcene in nagrade\n_START_PARAGRAPH_\nAvtorica je za roman prejela nagrado Modra ptica. Gre za knji\xc5\xbeevni nate\xc4\x8daj, ki ga je leta 2011 prvi\xc4\x8d razpisala Skupina Mladinska knjiga. Iskali so najbolj\xc5\xa1e \xc5\xa1e neobjavljeno knji\xc5\xbeno delo, in sicer za zvrst\xc2\xa0\xc2\xbbroman za odrasle\xc2\xab.'